b'\n_START_ARTICLE_\nPaloniemi (pienalue)\n_START_PARAGRAPH_\nPaloniemi on pienalue Jyv\xc3\xa4skyl\xc3\xa4ss\xc3\xa4 Lohikosken kaupunginosan l\xc3\xa4nsiosassa Palokkaj\xc3\xa4rven rannalla. Lohikosken kaupunginosan palvelukeskusta sijoittuu osittain Paloniemen pienalueelle: alueella on p\xc3\xa4iv\xc3\xa4koti, liikuntapuisto ja ostoskeskus, jossa on K-Market ja pizzeria. Alueen nykyinen ostoskeskus on valmistunut vuonna 2012. Samalla tontilla sijaitsi aiemmin vuonna 1966 valmistunut liikekeskus, joka purettiin 2010-luvun alussa p\xc3\xa4\xc3\xa4sty\xc3\xa4\xc3\xa4n rappeutuneeseen kuntoon._NEWLINE_Paloniemen pienalueen rivi-, omakoti- ja kerrostaloista koostuva asuinrakennuskanta on valmistunut enimm\xc3\xa4kseen 1960\xe2\x80\x931980-lukujen aikana, mutta alueella my\xc3\xb6s t\xc3\xa4t\xc3\xa4 ennen ja t\xc3\xa4m\xc3\xa4n j\xc3\xa4lkeen tehtyj\xc3\xa4 taloja. Pienalueella sijaitsee my\xc3\xb6s vuonna 2012 rakennettu tornitalo Majakka._NEWLINE_Paloniemi on my\xc3\xb6s alueella sijaitsevan niemen nimi, jossa sijaitsee 1880-luvulla rakennettu huvila.'